 Uqhakambise imfundo ngakubo News24Uqhakambise imfundo ngakuboISITHOMBE: ZITHUNYELWENgu S.D Mchunu SGB Dr S. Gumede, X.S Dube , Dr M.V Khoza , P .M Mtshali uthisanhloko kanye nabafundi bakulesisikole.ISIKOLE sabamanga aphansi esisandaweni yasemakhaya kwaMaphumulo iNsongansonga Primary ijabulele ukuvakashelwa ngomunye wababefunda kuso noseGogodile kwezobudokotela ngoLwesine ziyi-8 kuLwezi November.UDkt Sandile Gumede nongowokudabuka kulendawo ubuyele kule ndawo ezokhuthaza waphinde waqhakambisa ukubaluleka kwemfundo kubafundi kanye nomphakathi wonkana. Ekhuluma kulo mcimbi uGumede weluleke abafundi ngokubaluleka kokuthathela imfundo phezulu ikakhulukazi njengoba bephuma emakhaya ahlwempu. Sidinga ukwenza imfundo ihehe ezikoleni zasemakhaya njengayo iNsongansonga njengoba lo kungumphakathi ompofu futhi kubalulekile ukuba singavumeli imvelaphi yethu iphazamise ikusasa lethu, kusho yena.Lo mcimbi ubuhanjelwe izikole ezingomakhelwane, abesigungu esingamele isikole, uMnyango weZemfundo kanye noMasipala waKwaMaphumulo.Loyo ongamele isingungu sesikole uMnuz Siyathokoza Mchunu uthe bayaziqhenya ukuvakashelwa isivakashi esibaluleke kangaka emhakathini. Kungumsebenzi wethu ukuba senze ncono izikole zethu zasemakhaya ukuze kuthuthuke umphakathi wethu siphinde sithuthukise nemfundo yasemakhaya, ubeke kanje.UDkt Gumede usebenzela esikhungweni semfundo ephakeme i-University of KwaZulu Natal njengomfundisi lecturer. 